CELEX: 32010R0687
Language: da
Date: 2010-07-30 00:00:00
Title: Kommissionens forordning (EU) nr. 687/2010 af 30. juli 2010 om ændring af forordning (EF) nr. 1580/2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager

31.7.2010   
            
            
               DA
            
            
               Den Europæiske Unions Tidende
            
            
               L 199/12
            
         KOMMISSIONENS FORORDNING (EU) Nr. 687/2010
   af 30. juli 2010
   om ændring af forordning (EF) nr. 1580/2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103h og 127 sammenholdt med artikel 4, og
   ud fra følgende betragtninger:
   
               (1)
            
            
               Ifølge artikel 103d, stk. 2, i forordning (EF) nr. 1234/2007 kan den finansielle støtte højst udgøre enten 4,1 % eller 4,6 % af værdien af hver producentorganisations afsatte produktion.
            
         
               (2)
            
            
               Artikel 52 i Kommissionens forordning (EF) nr. 1580/2007 (2) fastsætter detaljerede regler for beregningen af værdien af den afsatte produktion for en producentorganisation. Ifølge stk. 6, litra a), i nævnte artikel skal en producentorganisation fakturere den afsatte produktion af frugt og grøntsager »ab producentorganisation« i givet fald som emballeret eller klargjort produkt eller som et produkt, der har gennemgået en første forarbejdning.
            
         
               (3)
            
            
               Artikel 21, stk. 1, litra i), i forordning (EF) nr. 1580/2007 indeholder en definition af »første forarbejdning«. Denne definition giver imidlertid anledning til fortolkningsvanskeligheder. Da retssikkerheden kræver klare regler for beregningen af værdien af den afsatte produktion, bør denne definition udgå, og definitionen af »biprodukt« bør tilpasses tilsvarende.
            
         
               (4)
            
            
               Beregningen af værdien af frugt og grøntsager, der er bestemt til forarbejdning, har vist sig at være vanskelig. Af hensyn til kontrol og forenkling er det hensigtsmæssigt at indføre en fast sats med henblik på beregning af værdien af frugt og grøntsager bestemt til forarbejdning, der repræsenterer værdien af basisproduktet, nemlig frugt og grøntsager bestemt til forarbejdning, og aktiviteter, der ikke udgør en egentlig forarbejdning. Da de mængder af frugt og grøntsager, der er nødvendige til fremstilling af forarbejdede frugter og grøntsager, afviger væsentligt fra produktgruppe til produktgruppe, bør disse forskelle afspejles i de faste satser, der finder anvendelse.
            
         
               (5)
            
            
               I tilfældet med frugt og grøntsager bestemt til forarbejdning, der omdannes til forarbejdede aromatiske krydderurter og paprikapulver, er det også hensigtsmæssigt at indføre en fast sats med henblik på beregning af værdien af frugt og grøntsager bestemt til forarbejdning, der kun repræsenterer værdien af basisproduktet.
            
         
               (6)
            
            
               For at lette overgangen til den nye metode til beregning af værdien af den afsatte produktion af frugt og grøntsager bestemt til forarbejdning bør driftsprogrammer, der var godkendt pr. 20. januar 2010, ikke berøres af den nye beregningsmetode med forbehold af muligheden af at ændre disse driftsprogrammer i henhold til artikel 66 og 67 i forordning (EF) nr. 1580/2007. Af samme grund bør værdien af den afsatte produktion for referenceperioden for driftsprogrammer, der er godkendt efter nævnte dato, beregnes efter de nye regler.
            
         
               (7)
            
            
               For at sikre en større fleksibilitet i forbindelse med tilbagekøb fra markedet er det hensigtsmæssigt at forhøje den årlige overskridelsesmargen, der er fastsat i artikel 80, stk. 2, i forordning (EF) nr. 1580/2007.
            
         
               (8)
            
            
               For at lette den gratis uddeling er det hensigtsmæssigt, at velgørende organisationer og institutioner har mulighed for at anmode om et symbolsk bidrag fra de endelige modtagere af produkter, der er tilbagekøbt fra markedet, såfremt disse produkter er blevet forarbejdet.
            
         
               (9)
            
            
               De faste beløb for transport- sorterings- og emballeringsomkostninger vedrørende gratis uddeling af tilbagekøbte frugter og grøntsager, jf. artikel 83, stk. 1, og bilag XI i forordning (EF) nr. 1580/2007, bør ajourføres.
            
         
               (10)
            
            
               Forordning (EF) nr. 1580/2007 bør ændres i overensstemmelse hermed.
            
         
               (11)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Ændringer af forordning (EF) nr. 1580/2007
   I forordning (EF) nr. 1580/2007 foretages følgende ændringer:
   
               1)
            
            
               I artikel 21, stk. 1, foretages følgende ændringer:
               
                           a)
                        
                        
                           Litra h) affattes således:
                           »h)   »biprodukt«: et produkt, der fremkommer ved tilberedning af en frugt eller grøntsag, og som har en positiv økonomisk værdi, men ikke er det tilsigtede hovedresultat«.
                        
                     
                           b)
                        
                        
                           Litra i) affattes således:
                           »i)   »tilberedning«: forberedelse såsom vask, opskæring, skrælning, beskæring og tørring af frugt og grøntsager, uden at de omdannes til forarbejdede frugter og grøntsager«.
                        
                     
         
               2)
            
            
               I artikel 52 foretages følgende ændringer:
               
                           a)
                        
                        
                           Som stk. 2a indsættes følgende:
                           »2a.   Værdien af den afsatte produktion må ikke omfatte værdien af forarbejdede frugter og grøntsager eller andre produkter, der ikke hører til frugt- og grøntsagssektoren.
                           Dog beregnes værdien af den afsatte produktion af frugt og grøntsager bestemt til forarbejdning, som er omdannet til en af de forarbejdede frugter eller grøntsager, der er anført i bilag I, del X, til forordning (EF) nr. 1234/2007, eller ethvert andet landbrugsprodukt, der er omhandlet i denne artikel og yderligere beskrevet i bilag VIa til nærværende forordning, af enten en producentorganisation, en sammenslutning af producentorganisationer eller deres medlemmer, der er producenter, eller deres kooperativer, eller filialer som omhandlet i stk. 7 i denne artikel, enten af dem selv eller gennem outsourcing, som en fast procentsats, der anvendes på den fakturerede værdi af disse forarbejdede produkter.
                           Den faste sats er
                           
                                       a)
                                    
                                    
                                       53 % for frugtsafter
                                    
                                 
                                       b)
                                    
                                    
                                       73 % for koncentreret saft
                                    
                                 
                                       c)
                                    
                                    
                                       77 % for tomatkoncentrat
                                    
                                 
                                       d)
                                    
                                    
                                       62 % for frosne frugter og grøntsager
                                    
                                 
                                       e)
                                    
                                    
                                       48 % for frugt- og grøntsagskonserves
                                    
                                 
                                       f)
                                    
                                    
                                       70 % for svampekonserves af slægten Agaricus
                                    
                                 
                                       g)
                                    
                                    
                                       81 % for frugter, foreløbigt konserveret i saltlage
                                    
                                 
                                       h)
                                    
                                    
                                       81 % for tørret frugt
                                    
                                 
                                       i)
                                    
                                    
                                       27 % for andre forarbejdede frugter og grøntsager
                                    
                                 
                                       j)
                                    
                                    
                                       12 % for forarbejdede aromatiske krydderurter
                                    
                                 
                                       k)
                                    
                                    
                                       41 % for paprikapulver.«
                                    
                                 
                     
                           b)
                        
                        
                           Stk. 6 affattes således:
                           »6.   Den afsatte produktion af frugt og grøntsager faktureres »ab producentorganisation« i givet fald som klargjort eller emballeret produkt, der er anført i bilag I, del IX, til forordning (EF) nr. 1234/2007, eksklusive
                           
                                       a)
                                    
                                    
                                       moms
                                    
                                 
                                       b)
                                    
                                    
                                       interne transportudgifter i de tilfælde, hvor der er stor afstand mellem producentorganisationens opsamlings- eller emballeringscentral og producentorganisationens distributionssted.
                                    
                                 Med henblik på anvendelsen af første afsnit, litra b), fastsætter medlemsstaterne de nedsættelser, som skal anvendes på den fakturerede værdi af produkter, der er udstedt faktura for på forskellige leverings- eller transportstadier.«
                        
                     
         
               3)
            
            
               I artikel 53, stk. 7, tilføjes følgende afsnit:
               »For driftsprogrammer, der var godkendt pr. 20. januar 2010, beregnes værdien af den afsatte produktion for årene indtil 2007 imidlertid på grundlag af den lovgivning, der var gældende i referenceperioden, hvorimod værdien af den afsatte produktion for årene fra 2008 beregnes på grundlag af den lovgivning, der var gældende i 2008.
               For driftsprogrammer, der er godkendt efter den 20. januar 2010, beregnes værdien af den afsatte produktion for årene fra 2008 på grundlag af den lovgivning, der var gældende på det tidspunkt, hvor driftsprogrammet blev godkendt.«
            
         
               4)
            
            
               Artikel 80, stk. 2, tredje afsnit, affattes således:
               »Procentsatserne i første afsnit er årlige gennemsnit for en treårsperiode med en årlig overskridelsesmargen på 5 %.«
            
         
               5)
            
            
               I artikel 81, stk. 2, indsættes følgende afsnit efter første afsnit:
               »Medlemsstaterne kan give velgørende organisationer og institutioner, der omhandles i artikel 103d, stk. 4, litra a) og b), i forordning (EF) nr. 1234/2007, mulighed for at anmode om et symbolsk bidrag fra de endelige modtagere af produkter, der er tilbagekøbt fra markedet, såfremt disse produkter er blevet forarbejdet.«
            
         
               6)
            
            
               Artikel 83, stk. 1 og 2, affattes således:
               »1.   Omkostningerne ved sortering og emballering af tilbagekøbte friske frugter og grøntsager til gratis uddeling kan som led i driftsprogrammet for produkter i emballager på under 25 kg netto godtgøres inden for de faste beløb, der er angivet i bilag XII, del A.
               2.   Emballager med produkter til gratis uddeling skal være forsynet med EU-symbolet og en eller flere af de angivelser, der er anført i bilag XII, del B.«
            
         
               7)
            
            
               Som bilag VIa indsættes teksten i bilag I til nærværende forordning.
            
         
               8)
            
            
               Bilag XI erstattes af teksten i bilag II til nærværende forordning.
            
         
               9)
            
            
               Bilag XII erstattes af teksten i bilag III til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juli 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 350 af 31.12.2007, s. 1.
   
      BILAG I
      
         
            »BILAG VIa
            
               FORARBEJDEDE PRODUKTER OMHANDLET I ARTIKEL 52, STK. 2a
            
            
                        Klasse
                     
                     
                        KN-kode
                     
                     
                        Beskrivelse
                     
                  
                        Frugtsafter
                     
                     
                        ex 2009
                     
                     
                        Frugtsafter, dog ikke druesaft og druemost henhørende under pos. 2009 61 og 2009 69, banansaft henhørende under pos. ex 2009 80, og koncentrerede safter, ugærede og ikke tilsat alkohol, også tilsat sukker eller andre sødemidler
                        Koncentrerede frugtsafter er frugtsafter henhørende under pos. ex 2009 fremstillet ved fysisk fjernelse af mindst 50 % af vandindholdet, i pakninger af nettovægt 200 kg og derover
                     
                  
                        Tomatkoncentrat
                     
                     
                        ex 2002 90 31
                        ex 2002 90 91
                     
                     
                        Tomatkoncentrat med et tørstofindhold på 28 vægtprocent eller derover, i pakninger af nettovægt 200 kg og derover
                     
                  
                        Frosne frugter og grøntsager
                     
                     
                        ex 0710
                     
                     
                        Grøntsager (også kogte i vand eller dampkogte), frosne, undtagen sødmajs henhørende under pos. 0710 40 00, oliven henhørende under pos. 0710 80 10 og frugter af slægterne Capsicum og Pimenta henhørende under pos. 0710 80 59
                     
                  
                        ex 0811
                     
                     
                        Frugter og nødder, også kogte i vand eller dampkogte, frosne, også tilsat sukker eller sødemidler, undtagen frosne bananer henhørende under pos. ex 0811 90 95
                     
                  
                        ex 2004
                     
                     
                        Andre grøntsager, tilberedt eller konserveret på anden måde end med eddike eller eddikesyre, frosne, undtagen varer henhørende under pos. 2006, bortset fra sødmajs (Zea mays var. saccharata) henhørende under pos. ex 2004 90 10, oliven henhørende under pos. ex 2004 90 30 og kartofler, tilberedt eller konserveret i form af mel eller flager, henhørende under pos. 2004 10 91
                     
                  
                        Frugt- og grøntsagskonserves
                     
                     
                        ex 2001
                     
                     
                        Grøntsager, frugter, nødder og andre spiselige plantedele, tilberedt eller konserveret med eddike eller eddikesyre, undtagen:
                        
                                    —
                                 
                                 
                                    frugter af slægten Capsicum, bortset fra sød peber henhørende under pos. 2001 90 20
                                 
                              
                                    —
                                 
                                 
                                    sødmajs (Zea mays var. saccharata) henhørende under pos. 2001 90 30
                                 
                              
                                    —
                                 
                                 
                                    yamsrødder, søde kartofler og lignende spiselige dele af planter, med indhold af stivelse på 5 vægtprocent og derover, henhørende under pos. 2001 90 40
                                 
                              
                                    —
                                 
                                 
                                    palmehjerter henhørende under pos. 2001 90 60
                                 
                              
                                    —
                                 
                                 
                                    oliven henhørende under pos. 2001 90 65
                                 
                              
                                    —
                                 
                                 
                                    vinblade, humleskud og andre lignende spiselige plantedele henhørende under pos. ex 2001 90 97
                                 
                              
                  
                        ex 2002
                     
                     
                        Tomater, tilberedt eller konserveret på anden måde end med eddike eller eddikesyre, bortset fra ovenfor beskrevet tomatkoncentrat henhørende under pos. ex 2002 90 31 og ex 2002 90 91
                     
                  
                        ex 2005
                     
                     
                        Andre grøntsager, tilberedt eller konserveret på anden måde end med eddike eller eddikesyre, ikke frosne, undtagen varer henhørende under pos. 2006, bortset fra oliven henhørende under pos. 2005 70, sødmajs (Zea mays var. saccharata) henhørende under pos. 2005 80 00 og frugter af slægten Capsicum, bortset fra sød peber henhørende under pos. 2005 99 10 og kartofler, tilberedt eller konserveret i form af mel eller flager, henhørende under pos. 2005 20 10
                     
                  
                        ex 2008
                     
                     
                        Frugter, nødder og andre spiselige plantedele, tilberedt eller konserveret på anden måde, også tilsat sukker, andre sødemidler eller alkohol, ikke andetsteds tariferet, undtagen:
                        
                                    —
                                 
                                 
                                    jordnøddesmør henhørende under pos. 2008 11 10
                                 
                              
                                    —
                                 
                                 
                                    andre nødder, tilberedt eller konserveret på anden måde, også tilsat sukker eller andre sødemidler, ikke andetsteds tariferet, henhørende under pos. ex 2008 19
                                 
                              
                                    —
                                 
                                 
                                    palmehjerter henhørende under pos. 2008 91 00
                                 
                              
                                    —
                                 
                                 
                                    majs henhørende under pos. 2008 99 85
                                 
                              
                                    —
                                 
                                 
                                    yamsrødder, søde kartofler og lignende spiselige dele af planter, med indhold af stivelse på 5 vægtprocent og derover, henhørende under pos. 2008 99 91
                                 
                              
                                    —
                                 
                                 
                                    vinblade, humleskud og andre lignende spiselige plantedele henhørende under pos. ex 2008 99 99
                                 
                              
                                    —
                                 
                                 
                                    blandinger af bananer, tilberedt eller konserveret på anden måde, henhørende under pos. ex 2008 92 59, ex 2008 92 78, ex 2008 92 93 og ex 2008 92 98
                                 
                              
                                    —
                                 
                                 
                                    bananer, tilberedt eller konserveret på anden måde, henhørende under pos. ex 2008 99 49, ex 2008 99 67 og ex 2008 99 99
                                 
                              
                  
                        Svampekonserves
                     
                     
                        2003 10
                     
                     
                        Svampe af slægten Agaricus, tilberedt eller konserveret på anden måde end med eddike eller eddikesyre
                     
                  
                        Frugter, foreløbigt konserveret i saltlage
                     
                     
                        ex 0812
                     
                     
                        Frugter og nødder, foreløbigt konserveret i saltlage, men ikke tilberedt til umiddelbar fortæring, bortset fra foreløbigt konserverede bananer henhørende under pos. ex 0812 90 98
                     
                  
                        Tørret frugt
                     
                     
                        ex 0813
                     
                     
                        Frugter, tørrede, der ikke henhører under pos. 0801-0806
                     
                  
                        0804 20 90
                     
                     
                        Tørrede figner
                     
                  
                        0806 20
                     
                     
                        Tørrede druer
                     
                  
                        ex 2008 19
                     
                     
                        Andre nødder, tilberedt eller konserveret på anden måde, også tilsat sukker eller andre sødemidler, ikke andetsteds tariferet, bortset fra tropiske nødder og blandinger deraf
                     
                  
                        Andre forarbejdede frugter og grøntsager
                     
                     
                         
                     
                     
                        Forarbejdede frugter og grøntsager, der er opført i bilag I, del X, til forordning (EF) nr. 1234/2007 og forskellige fra produkterne i ovenstående kategorier
                     
                  
                        Forarbejdede aromatiske krydderurter
                     
                     
                        ex 0910
                     
                     
                        Tørret timian
                     
                  
                        ex 1211
                     
                     
                        Basilikum, melisse, mynte, origanum vulgare (oregano/vild merian), rosmarin, salvie, tørret, også snittet, knust eller pulveriseret
                     
                  
                        Paprikapulver
                     
                     
                        ex 0904
                     
                     
                        Peber af slægten Piper; krydderier af slægterne Capsicum eller Pimenta, tørrede, knuste eller formalede, undtagen sød peber henhørende under pos. 0904 20 10«
                     
                  
      
   
   
      BILAG II
      
         
            »BILAG XI
            
               TRANSPORTUDGIFTER UNDER GRATIS UDDELING SOM ANFØRT I ARTIKEL 82, STK. 1
            
            
                        Afstand mellem tilbagekøbssted og leveringssted
                     
                     
                        Transportomkostninger
                        (EUR/t)
                     
                  
                        Under 25 km
                     
                     
                        18,2
                     
                  
                        Fra 25 km til 200 km
                     
                     
                        41,4
                     
                  
                        Fra 200 km til 350 km
                     
                     
                        54,3
                     
                  
                        Fra 350 km til 500 km
                     
                     
                        72,6
                     
                  
                        Fra 500 km til 750 km
                     
                     
                        95,3
                     
                  
                        Over 750 km
                     
                     
                        108,3
                     
                  Tillæg ved køletransport: 8,5 EUR/t.«
         
      
   
   
      BILAG III
      
         
            »BILAG XII
            DEL A
            
               SORTERINGS- OG EMBALLERINGSOMKOSTNINGER OMHANDLET I ARTIKEL 83, STK. 1
            
            
                        Produkt
                     
                     
                        Sorterings- og emballeringsomkostninger
                        (EUR/t)
                     
                  
                        Æbler
                     
                     
                        187,7
                     
                  
                        Pærer
                     
                     
                        159,6
                     
                  
                        Appelsiner
                     
                     
                        240,8
                     
                  
                        Klementiner
                     
                     
                        296,6
                     
                  
                        Ferskner
                     
                     
                        175,1
                     
                  
                        Nektariner
                     
                     
                        205,8
                     
                  
                        Vandmeloner
                     
                     
                        167,0
                     
                  
                        Blomkål
                     
                     
                        169,1
                     
                  
                        Andre produkter
                     
                     
                        201,1
                     
                  DEL B
            
               ERKLÆRING VEDRØRENDE EMBALLERING AF PRODUKTER SOM ANFØRT I ARTIKEL 83, STK. 2
            
            
                        —
                     
                     
                        Продукт, предназначен за безплатна дистрибуция (Регламент (ЕO) № 1580/2007)
                     
                  
                        —
                     
                     
                        Producto destinado a su distribución gratuita [Reglamento (CE) no 1580/2007]
                     
                  
                        —
                     
                     
                        Produkt určený k bezplatné distribuci [nařízení (ES) č. 1580/2007]
                     
                  
                        —
                     
                     
                        Produkt til gratis uddeling (forordning (EF) nr. 1580/2007)
                     
                  
                        —
                     
                     
                        Zur kostenlosen Verteilung bestimmtes Erzeugnis (Verordnung (EG) Nr. 1580/2007)
                     
                  
                        —
                     
                     
                        Tasuta jagamiseks mõeldud tooted [määrus (EÜ) nr 1580/2007]
                     
                  
                        —
                     
                     
                        Προϊόν προοριζόμενο για δωρεάν διανομή [κανονισμός (ΕΚ) αριθ. 1580/2007]
                     
                  
                        —
                     
                     
                        Product for free distribution (Regulation (EC) No 1580/2007)
                     
                  
                        —
                     
                     
                        Produit destiné à la distribution gratuite [règlement (CE) no 1580/2007]
                     
                  
                        —
                     
                     
                        Prodotto destinato alla distribuzione gratuita [regolamento (CE) n. 1580/2007]
                     
                  
                        —
                     
                     
                        Produkts paredzēts bezmaksas izplatīšanai [Regula (EK) Nr. 1580/2007]
                     
                  
                        —
                     
                     
                        Produktas skirtas nemokamai distribucijai [Reglamentas (EB) Nr. 1580/2007]
                     
                  
                        —
                     
                     
                        Ingyenes szétosztásra szánt termék (1580/2007/EK rendelet)
                     
                  
                        —
                     
                     
                        Prodott destinat għad-distribuzzjoni bla ħlas [Regolament (KE) Nru. 1580/2007]
                     
                  
                        —
                     
                     
                        Voor gratis uitreiking bestemd product (Verordening (EG) nr. 1580/2007)
                     
                  
                        —
                     
                     
                        Produkt przeznaczony do bezpłatnej dystrybucji [Rozporządzenie (WE) nr 1580/2007]
                     
                  
                        —
                     
                     
                        Produto destinado a distribuição gratuita [Regulamento (CE) n.o 1580/2007]
                     
                  
                        —
                     
                     
                        Produs destinat distribuției gratuite [Regulamentul (CE) nr. 1580/2007]
                     
                  
                        —
                     
                     
                        Výrobok určený na bezplatnú distribúciu [nariadenie (ES) č. 1580/2007]
                     
                  
                        —
                     
                     
                        Proizvod, namenjen za prosto razdelitev [Uredba (ES) št. 1580/2007]
                     
                  
                        —
                     
                     
                        Ilmaisjakeluun tarkoitettu tuote (asetus (EY) N:o 1580/2007)
                     
                  
                        —
                     
                     
                        Produkt för gratisutdelning (förordning (EG) nr 1580/2007)«